והתנשקנו. כשהתעוררנו בבוקר אחרי, שנינו באותה מיטה, הרגשנו שונים. היא סיפרה לי מתישהו שהפעם הראשונה שלה היתה כבר בכיתה י', עם איזה חבר לשעבר שזרק אותה ישר אחרי המעשה. היא אמרה שלמרות תחושת הניצול וההשפלה שהיא חוותה אחרי הזריקה הזאת, היא עדיין מרגישה שהפעם הראשונה הזאת היתה מיוחדת במינה. שונה. גם אני הרגשתי כך. הפעם הראשונה שלי היתה עם עדן, באותו לילה אחרון שלנו בעולם המתים, וכששכבנו אחד ליד השנייה בבוקר שאחרי, כשהסתכלתי לה בעיניים, והיא הסתכלה בשלי, ידעתי שאני באמת מאושר. שכבנו ככה איזה חצי שעה, ואז התלבשנו. התכוונו, אחרי שנאכל ארוחת בוקר, לגשת חזרה למלאך הזה, בקומה המאה חמישים ושתיים, ולהגיד לו שאנחנו מוותרים על כל העסק. שהחלטנו שטוב לנו בעולם-המתים, ביחד. אכלתי ביצה שעדן הכינה, ושתיתי כוס תה, ואז אמרתי לה שלפני שנצא לבניין הגבוה יש משהו שאני רוצה לעשות. 'אני רוצה לעבור לגור איתך, עדן. אני רוצה לעלות לזקן ולהגיד לו את זה, לשאול אם זה אפשרי'' עדן חייכה, חיוך מאושר אמיתי, והנהנה. פתחתי את דלת הכניסה לדירה שלה, ומה שראיתי הפחיד אותי עד עמקי נשמתי. במקום חדר המדרגות המעוצב והנקי שהיה שם